b'\n_START_ARTICLE_\nTiina Alahuhta-Kasko\n_START_PARAGRAPH_\nTiina Alahuhta-Kasko (s. 1981) on Marimekon toimitusjohtaja 9. huhtikuuta 2015 alkaen. H\xc3\xa4n on ollut Marimekon palveluksessa vuodesta 2005. Aikaisemmin Alahuhta-Kasko toimi yrityksen operatiivisena johtajana vuodesta 2014 sek\xc3\xa4 markkinointijohtajana ja johtokunnan j\xc3\xa4senen\xc3\xa4 vuodesta 2011 alkaen. Koulutukseltaan h\xc3\xa4n on kauppatieteiden maisteri._NEWLINE_Alahuhta-Kaskon siirtyess\xc3\xa4 toimitusjohtajaksi yhti\xc3\xb6n p\xc3\xa4\xc3\xa4omistaja ja aikaisempi toimitusjohtaja Mika Ihamuotila siirtyi yhti\xc3\xb6n hallituksen puheenjohtajaksi. Ihamuotilalle j\xc3\xa4i kuitenkin merkitt\xc3\xa4vi\xc3\xa4 operatiivisia teht\xc3\xa4vi\xc3\xa4, muun muassa yhti\xc3\xb6n strategian kehitt\xc3\xa4misest\xc3\xa4 ja toimeenpanosta vastaaminen sek\xc3\xa4 aktiivinen rooli sen talous- ja rahoitusasioiden sek\xc3\xa4 sidosryhm\xc3\xa4suhteiden hoitamisessa._NEWLINE_Alahuhta-Kaskon is\xc3\xa4 on yritysjohtaja Matti Alahuhta.'